Boek: 'Eerste daar' – Kaas van der Waals | Maroela Media
Brig.genl. Willem (Kaas) van der Waals kyk terug op sy veelsydige loopbaan: Van valskermsoldaat en instrukteur tot operasionele diens in Suidwes-Afrika (SWA), Angola en Rhodesië; militêre diplomaat en SAW se hoof van buitelandse betrekkinge. Hy was ook dosent in strategiese studies, hoof van sielkundige oorlogvoering, inligtingsoffisier en strategiese beplanner by die sekretariaat van die Staatsveiligheidsraad. Daarna was hy die eerste veiligheidshoof van die stad Pretoria. Dit is juis dié veelsydigheid wat hom enersyds met gesagsfigure in die weermag laat bots het en andersyds wyd aanwendbaar gemaak het.
Van der Waals was onder meer visekonsul in die Suid-Afrikaanse konsulaat in Angola (1970-1973). Tydens die burgeroorlog het hy in 1975 as militêre adviseur vir Jonas Savimbi se Unita-magte opgetree. Hy is in Nederland gebore en het 33 jaar in die SA Weermag gedien. Van der Waals het as 'n jong infanterie- en valskermoffisier begin en in 1992 as die direkteur van die mag se buitelandse betrekkinge uitgetree. Hierna was hy die eerste uitvoerende direkteur van gemeenskapsveiligheid van die stadsraad van Pretoria. Hy het 14 medaljes en dekorasies ontvang wat die Suiderkruis-dekorasie en -medalje asook die Orde van Prins Hendrik, die Seevaarder van Portugal, en Militêre Meriete van Paraguay, albei in die kommandeursklas, insluit
Koop die boek en e-boek by Protea Boekhuis
Vir Unita magte opgetree.
Ek sou so skaam kry dat ek by sulke goed betrokke was dat ek nooit my gesig iewers sou wys nie. Om dit sowaar op skrif te stel!!!
Menige ouer het hul jong seun in daardie stryd verloor vir die behoud van Suid-Afrika wat vandag 'n skande in die wêreld is. So bitter, bitter verkeerd.
'n Gerespekteerde offisier!!!!! Sien daar is knape 'n die huidige samelewing wat nie weet wie UNITA was nie
Iemand het die klok hoor lui maar weet nie so mooi waar die bel hang nie. Ai, onkunde is 'n lelike ding. Kaas vd Waals was 'n briljante offisier.